Rozdźěle mjez dźěćimi su bóle mnohostronske hač je nam to wšědnje wědome. Jednotliwa pedagogiska fachowa móc njemóže tuž kóždemu dźěsću dospołnje wotpowědować.
Wona trjeba podpěru multiprofesionalneho teama, zo by inkluziwnje dźěłać móhła. Teamowe dźěło bazuje na zhromadnym wědomju zamołwitosće za cyłe šulerstwo a wuwićowe procesy kóždeho jednotliweho šulerja. Organizacija přiběrajcy multiprofesionalneho teamoweho dźěła bazuje na transparency, strukturěrowanej komunikaciji a dojednanym dźělenju dźěła.
Wučba, přestawki, pedagogiske dźěło w horće a w cyłodnjowskich poskitkach, powołanske poradźowanje, wosebite pedagogiske spěchowanje, šulski přewod, šulske socialne dźěło, orchester, chór, dźiwadłowa skupina abo šulska nowina trjebaja rumnosće, kotrež su fleksibelnje wužiwajomne. Moderna pedagogiska architektura ma tež narok, šulu ze socialnym rumom w jeje wokolinje zwjazać.
Šula je městnosć žiwjenja a wuknjenja w komunje, na kotrejž su mnozy wobdźěleni. Tuž ma so zhromadne skutkowanje wšitkich wobdźělenych pedagogisce a architektonisce zmóžnić. Kak so to radźić móže, rozłožuje Walter Heilmann tež na praktiskich přikładach Rosenmaarschule w Kölnje.
Walter Heilmann
šulski nawoda (něhd.) a poradźowar šulotwara I Köln
Walter Heilmann je pedagoga a něhdyši nawoda šule “Rosenmaarschule” w Kölnje, kotraž je inkluziwna cyłodnjowska zakładna šula. Hižo 1980 započa tuta tak mjenowana Jenaplanska šula (tehdy rěkaše wona hišće “Peter-Petersen-Schule”), zbrašene a strowe dźěći zhromadnje wuwučować. W nadawku załožbow, kiž buchu po Carlu Friedrichu Montagu jako Montagowe załožby pomjenowane, přewodźuje Walter Heilmann jako poradźowar šulotwara “Pilotowy projekt Inkluziwne šule planować a twarić” na Statnej zhromadnej šuli we Weimaru. Wón poradźuje šule a nošerjow šulow w tu- a wukraju w prašenjach wuwića šule a šulotwara. Ćežišća při tym su procesy a struktury nastupajo wobdźělenje a sobupostajowanje kaž tež multiprofesionalne zhromadne dźěło.
Rěčny centrum WITAJ
fachowy wotrjad
Domowiny - Zwjazka Łužiskich Serbow z.t.
WITAJ-Sprachzentrum
eine Fachabteilung der
Domowina - Bund Lausitzer Sorben e.V.
Póštowe naměsto 2 / Postplatz 2
02625 Budyšin / Bautzen
Tel.: 03591 550 400
Fax: 03591 550 375
E-Mail: witaj-bautzen@sorben.com
bos_Latn szl_Latn szl_Latn pol_Latn isl_Latn szl_Latn szl_Latn szl_Latn szl_Latn pol_Latn deu_Latn deu_Latn deu_Latn fon_Latn gla_Latn vec_Latn zho_Hant por_Latn